da vi da de en en de de da da da da da da id en de da nb da da da da da da da da en en en da en da nb da da es en pl en en en it en en it da da da da da da en sv en en sv nb da de en fr da da en da da en fi da da da de nl da en
H1: Startede 2016 med ærgerligt nederlag til Lyngby - Hafnia Floorball Club
Kirk - 14. januar 2016
Hvis 2015 sluttede dårligt, startede det nye år ikke meget bedre, da den forventede hjemmesejr mod Lyngby glippede trods føring sent i opgøret.
Hafnia skulle søndag banke rusten af efter juleferien og komme tilbage på sporet efter det ydmygende nederlag til Helsingør. Det stod dog hurtigt klart, at amagerkanerne ikke havde ramt dagen. Upræcise afleveringer, dårlige afslutninger og endnu dårligere beslutninger karakteriserede i den grad præstationen. Heldigvis var Lyngby ikke meget bedre, og 1. periode var lidt af en ørkenvandring.
2. periode så ud til at ligne den første, indtil Lyngby ramte en guldåre i form af hele 3 usandsynlige scoringer på 50 sekunder, mens Hafnia-spillerne lignede stenstøtter. Hafnia fik lidt mere vilje og aggressivitet i spillet af den kolde dukkert, men ind ville bolden ikke, og forud for 3. periode så det mildest talt sort ud.
Hafnia har dog utallige gange vendt truende nederlag til sejr i den afsluttende periode, og måske det var den viden, der gjorde, at Hafnia var som forvandlet fra periodens start. Jeppe satte hurtigt en flot scoring med en hånd på staven, efter Mads havde spillet ham fri. Kort efter var det Lyngby, der fik en friløber, men chancen blev misbrugt med et stolpeskud, der satte en Hafnia-kontra i gang. Frede zigzaggede gennem forsvaret, og 5 sekunder efter gigantchancen i den anden ende var Hafnia på 2-3. Herefter ville topscorer Bølle-Bob også lege med, og hans langskud sørgede for udligningen kun 19 sekunder senere. Samme spiller sørgede på fornem vis for at fuldbyrde comebacket til 4-3 halvvejs i perioden – Hafnia havde gjort det igen!!! Eller havde de…? Cruise control var egentlig sat til, og Lyngby-spillerne hang gevaldigt med hovederne. En lidt tvivlsom udvisning til Ulrik gav dog udeholdet en kærkommen mulighed for at svare tilbage med kun små 6 minutter tilbage – og den chance greb de blåblusede på første afslutning. Kampen var nu helt lige, men Hafnia responderet usselt på den uventede modgang midt i holdets bedste periode og kollapsede reelt, da Lyngby på et rent lykketræf tog føringen kun 10 sekunder efter udligningen. På dagen var der hverken kræfter eller moral til endnu et comeback, som ej heller burde have været nødvendigt, og i stedet blev det til en – på papiret – klar sejr til Lyngby.
En ulykke kommer sjældent alene, og Hafnias blamage kostede naturligvis 2. pladsen i rækken, som Vallensbæk overtog. Hafnia har dog mulighed for at lave om på dette allerede lørdag, hvor man gæster netop Vallensbæk, men det ser svært ud den nuværende form taget i betragtning…
Hafnia FC – Lyngby FF 5-8 (0-0, 0-3, 5-4)
1. 17:35 U2 Thomas Randbøll, Lyngby
2. 03:49 U2 Patrick Kisbye, Lyngby
2. 05:57 0-1 Patrick Kisbye (Mark Dalsager)
2. 06:28 0-2 Thomas Randbøll (Christian Holmsteen)
2. 06:47 0-3 Mark Dalsager (Patrick Kisbye)
2. 13:48 U2 Nicklas Ingermann, Lyngby
3. 03:10 1-3 Jeppe V. Trier (Mads Mortensen)
3. 07:51 2-3 Frederik Trier Møller (uass.)
3. 08:10 3-3 Rasmus Enevoldsen (Thomas Hviid)
3. 10:27 4-3 Rasmus Enevoldsen (Thomas Hviid)
3. 14:14 U2 Ulrik Lejre Larsen, Hafnia
3. 14:34 4-4 Tim Ingermann (Nicklas Ingermann)
3. 14:34 Timeout, Lyngby
3. 14:43 4-5 Tim Ingermann (uass.)
3. 16:26 4-6 Patrick Kisbye (Mark Dalsager)
3. 16:26 Timeout, Hafnia
3. 16:47 4-7 Benjamin Jensen (Christian Holmsteen)
3. 19:40 4-8 Patrick Kisbye (Tim Ingermann)
3. 19:44 5-8 Rasmus Enevoldsen (uass.)
OPDATERET STATISTIK: Sæsonen 2015/16
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club